Gvaĥiraj-barankilaj kserofitaroj

La **gvaĥiraj-barankilaj kserofitaroj** estas tersupraĵa ekoregiono el la nord-anda ekoprovinco de la neotropisa ekozono laŭ la tipologio de la Monda Natur-Fonduso (WWF). Biome ĝi apartenas al dezertoj kaj kserofitaroj de Kolombio kaj Venezuelo.eta|220ra|Situo de la dezertoj kaj kserofitaroj en la mondo.

## Priskribo 
La ekoregiono havas areon de 150 000 kvadrataj kilometroj en Gvaĥira Duoninsulo kaj en la regiono ĉirkaŭ la urbo Barankilo. Ĝi okupas Gvaĥiran Duoninsulon, la valon de Ranĉeria-Rivero, kaj Guaĥiran Distrikton, kovrante partojn de la nordorienta marbordo de Venezuelo.

La jara pluvofalo varias inter 125 kaj 1000&nbsp;mm, kaj la averaĝa temperaturo estas 26&nbsp;  .

La valoj troviĝas en la pluvombro de la ĉirkaŭanta Makvira-Montaro (*Serranía de Macuira*), kiu atingas altitudon de 900 metroj. Tiu montaro kaptas iujn el la pasatoj, kaŭzanta nebulon. Grava turisma celo en la areo estas Cabo de la Vela.

## Flaŭro 
eta|220ra|maldekstre|Tipa pejzaĝo en Gvaĥira Duoninsulo.
La ekoregiono estas superregata de dornaj arboj kaj sukulentoj. Oftaj specioj ampleksas *Acacia glomerosa*, *Bourreria cumanensis*, *Bulnesia arborea*, *Caesalpinia coriaria*, *Copaifera venezolana*, *Croton* sp., *Gyrocarpus americanus*, *Hyptis* sp., *Jacquinia pungens*, *Malpighia glabra*, *Myrospermum frutescens*, *Opuntia caribaea*, *Pereskia guamacho*, *Piptadenia flava*, *Prosopis juliflora*, kaj *Stenocereus griseus*.

Arbaroj dominataj de *Lonchocarpus punctatus* ofte estas akompanataj de *Bunchosia odorata* kaj *Ayenia magna*. Aliaj arbaroj ekzistas en kiuj superregas *Prosopis juliflora*, *Erythrina velutina* kaj *Clerodendron ternifolium*. Varieco da plantokomunumoj ĉeestas kie du plantospecioj estas dominantaj. Ekzemploj estas : *Astronium graveolens* – *Handroanthus billbergii*, *Haematoxylum brasiletto* – *Melochia tomentosa*, *Caesalpinia coriaria* – *Cordia curassavica*, *Bursera glabra* – *Castela erecta*, *Vitex cymosa* – *Libidibia coraria*, *Mimosa cabrera* – *Cordia curassavica*, *Bursera tomentosa* – *Bursera graveolens* kaj *Castela erecta* – *Parkinsonia praecox* .

## Faŭno 
La ekoregiono estas notinda por esti vivejo de granda populacio de la ruĝa flamengo (*Phoenicopterus ruber*), krom diverseco de birdoj kaj kiropteroj.

## Minacoj kaj konservado 
eta|220ra|Vajuua farmbieno.
La plimulto de Makvira-Montaro troviĝas ene de Nacia Parko Makvira. Apude troviĝas Naturrezervejo La Flamingoj kun surfaco de 80 da kvadrataj kilometroj, kiu estas centro de plantodiverseco por specioj de *Hechtia*, *Salvia*, kaj kakto. El la 2 700 specioj trovataj ene de ĝi, proksimume 30% estas endemiaj.

## Referencoj 
## Bibliografio 
*  Martha Ligia Castellanos, Luis Carlos Pardo L. 2000 : Caracterización y primera aproximación a la determinación del índice de biodiversidad en los suelos de la cuenca del arroyo Mekijanao, Serranía de la Macuira, Alta Guajira. *En*: Juan Carlos Pérez (editor) *X Congreso Nacional de la Ciencia del Suelo. Programa y resúmenes. El suelo un componente del medio natural*, Medellín, Octubre 11 al 13 de 2000
*  Edith González, Gabriel Guillot, Néstor Miranda, Diana Pombo (editores) 1990 : Perfil Ambiental de Colombia, *Colciencias-Escala*, Bogotá.

## Vidu ankaŭ 
* Ekologia klasifiko de la tersupraĵoj
* Konservada stato de ekoregiono

## Eksteraj ligiloj 
*  Ekoregiono NT1308 : Gvaĥiraj-barankilaj kserofitaroj (WWF)
*  Gvaĥiraj-barankilaj kserofitaroj (*WWF-Wildworld*)
*  Gvaĥiraj-barankilaj kserofitaroj (*Wildworld*) - Nacia Geografia Societo
*  Gvaĥiraj-barankilaj kserofitaroj (*The Encyclopedia of Earth*)
*  Gvaĥiraj-barankilaj kserofitaroj (*Globalspecies*) 
*  Situo de la ekoregiono : tajpu *Guajira-Barranquilla xeric scrub*

Kategorio:Neotropisaj ekoregionoj
Kategorio:Dezertaj ekoregionoj
Kategorio:Dezertoj kaj kserofitaroj
Kategorio:Savanaj ekoregionoj
Kategorio:Tropikaj kaj subtropikaj humidaj foliarbaroj